Diari Oficial de la Generalitat Valenciana


Sumari del DOGV 3105, del 22-10-1997 (1997/10261)

ORDRE de 15 de octubre de 1997, de la Conselleria de Benestar Social, per la qual es convoquen els Premis de Comunicació Social, Tots Humans, Any Europeu contra el Racisme.
----------------------------------------------------------------------------------------------------------------------------------------------------------------------------

### Dades del document

Número de DOGV
:   3105

Data del DOGV
:   22-10-1997

Secció del DOGV
:   CONVENIS I ACTES - ALTRES ASSUMPTES

Número del document
:   1997/10703


Data del document
:   15-10-1997

Organisme emissor
:   Conselleria de Benestar Social

Tipus de document
:   Ordre

Correcció d'errades

3544 ORDRE de 15 de octubre de 1997, de la Conselleria de Benestar Social, per la qual es convoquen els Premis de Comunicació Social, Tots Humans, Any Europeu contra el Racisme. [97/A10983]
  
La societat europea actual és una societat diversa en ètnies i cultures, signe de pluralitat i riquesa en el desenvolupament humà dels seus habitants.
  
No obstant això, la mateixa diversitat ha donat lloc a l'aparició de fenòmens negatius com és el creixement de les actituds racistes que atempten contra els drets humans i que posen en perill la convivència pacífica i l'estabilitat social i democràtica.
  
Conscients del fet, a fi d'evitar l'auge de les actituds racistes i per a fomentar la tolerància i el respecte dels drets humans, el Comitè Valencià de l'Any Europeu contra el Racisme convoca els Premis de Comunicació Social Tots Humans, Any Europeu contra el Racisme, com a via de sensibilització social davant el problema del racisme, i que fomentaran i reconeixeran els treballs realitzats pels professionals dels mitjans de comunicació que denuncien el problema que suposen les actituds racistes i xenòfobes i que denuncien missatges positius de tolerància.
  
ORDENE
  
Article 1. Objecte
  
Es convoquen els Premis de Comunicació Social Tots Humans, Any Europeu contra el Racisme i la Xenofòbia, a proposta del Comitè Valencià per a l'Any Europeu contra el Racisme, a fi de sensibilitzar i de conscienciar la societat del perill de l'auge de les actituds racistes i xenòfobes que atempten contra la dignitat humana.
  
Amb caràcter general, es pretén sensibilitzar els ciutadans i les ciutadanes del problema que suposen les actituds racistes i xenòfobes per al normal desenvolupament de la convivència pacífica i per a l'estabilitat de les societats democràtiques, i particularment, es pretén estimular i reconèixer els treballs realitzats pels professionals dels mitjans de comunicació per a combatre aquest problema.
  
La temàtica obligada dels treballs presentats ha de fer referència als problemes del racisme i de la xenofòbia.
  
Article 2. Seccions i quantia dels premis
  
2.1 Seccions: s'hi estableixen quatre seccions: fotografia, premsa, ràdio i televisió.
  
2.2 La quantia dels premis: cada secció està dotada amb un premi únic, amb un import de 275.000 brutes.
  
2.3 Si queda deserta alguna de les seccions, es podran atorgar fins a un màxim de dos accèssits per secció, dotats amb 75.000 pessetes brutes si el jurat estima que hi ha treballs que en són mereixedors.
  
2.4 Les quantitats esmentades en els punts anteriors estaran subjectes a les retencions que calga segons la legislació vigent.
  
Article 3. Concursants i característiques dels treballs
  
Poden optar als premis els articles o els reportatges, les fotografies, els programes de ràdio i de televisió que tracten sobre la temàtica especificada en l'article 1 i que han sigut publicats o han sigut emesos en qualsevol mitjà de comunicació imprés o audiovisual de la Comunitat Valenciana, o en els mitjans d'àmbit nacional, en l'edició de la Comunitat Valenciana, la data de publicació o emissió dels quals es trobe entre els dies 1 de gener de 1997 i el 15 d'octubre de 1997.
  
El jurat avaluarà especialment els treballs que fomenten la tolerància.
  
Article 4. Presentació dels treballs i documentació
  
4.1 Els treballs es presentaran en la Secretaria del Comitè Valencià per a l'Any Europeu contra el Racisme 1997, situada en la Direcció General de Serveis Socials, en el carrer de Colom, 80, 46860 València, i cal indicar en el sobre: "Premis Mitjans de Comunicació Social Tots Humans. Any Europeu contra el Racisme", sense perjudici del que disposa l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
4.2 El treballs presentats seran acompanyats de:
  
a) Sol·licitud formalitzada, el model de la qual figura com a annex I d'aquesta convocatòria.
  
b) Autorització expressa de l'autor a la Conselleria de Benestar Social per a la publicació, la reproducció i la difusió, total o parcial, del treball presentat, si resulta premiat. Aquesta autorització figura en el model de sol·licitud, annex I.
  
c) Documents i certificats exigits en cada una de les seccions i que s'especifiquen en els articles 5, 6, 7 i 8.
  
Article 5. Secció fotografia
  
5.1 Les fotografies poden ser en blanc i negre o en color. La mida de lliure elecció. Emmarcades obligatòriament en passe-partout de 40 x 50.
  
5.2 Cada persona que concurse pot presentar un màxim d'una fotografia individual o una sèrie de tres, relacionades entre elles.
  
5.3 Els concursants hauran de presentar una declaració de la no-existència de cap problema d'exhibició i de reproducció de la imatge que apareix en els treballs presentats, y també es responsabilitzaran de les possibles reclamacions que per aquest motiu poden originar-se. Model en l'annex II.
  
Si la fotografia ha sigut publicada, s'adjuntarà un certificat de l'empresa editora en què s'indicarà el mitjà i la data de publicació, i igualment l'autorització per a la reproducció i difusió.
  
5.4 En la sol·licitud annex I, s'especificarà la modalitat escollida (individual o sèrie, títol, format i si és en blanc i negre o en color).
  
Article 6. Secció premsa
  
6.1 S'hi pot participar amb un sol article o amb diversos, fins a un màxim de tres.
  
Els articles poden haver estat publicats amb nom, pseudònim o sense signatura. En els dos últims casos, el director de la publicació haurà de certificar el nom de l'autor o autora.
  
6.2 Es presentaran dos exemplars o fotocòpies de cada article publicat, amb l'especificació de les dades completes del concursant, títol, data de publicació i mitjà en què ha estat publicat.
  
6.3 Igualment, s'hi presentarà un certificat expedit pel director de la publicació o per la persona que tinga el drets d'edició, en què s'autoritzarà la reproducció dels articles.
  
Article 7. Secció ràdio
  
7.1 S'hi pot participar amb un màxim de 2 programes.
  
7.2 Es presentaran el guió mecanografiat dels programes per duplicat i dues còpies en cinta de casset tal com van ser emesos.
  
7.3 També s'hi presentarà:
  
a) Certificat del director de l'emissora, en què acreditarà el títol, la data, l'hora d'emissió i la composició de l'equip realitzador.
  
b) Certificat expedit pel director de l'emissora o per la persona que tinga els drets d'emissió, en què n'autoritzarà la reproducció i la difusió.
  
Article 8. Secció televisió
  
8.1 S'hi pot participar amb un màxim de 2 treballs.
  
8.2 S'hi presentaran en vídeo, format VHS, per duplicat.
  
8.3 També s'hi presentarà:
  
a) Certificat del director de l'emissora, en què acredite el títol, la data, l'hora d'emissió i la composició de l'equip realitzador.
  
b) Certificat expedit pel director de l'emissora o per la persona que tinga els drets d'emissió, en què n'autoritzarà la reproducció i la difusió.
  
8.4 Les persones que concursen han de presentar una declaració amb la indicació que no hi ha cap problema d'exhibició i de reproducció de la imatge que apareix en els treballs presentats i que es faran càrrec de les possibles reclamacions que per aquest motiu es puguen donar. Model annex II.
  
Article 9. Termini de presentació
  
El termini de presentació dels treballs començarà l'endemà de la publicació de la convocatòria en el Diari Oficial de la Generalitat Valenciana i finalitzarà el 30 d'octubre de 1997, a les 12.00 hores.
  
Article 10
  
No pot concórrer a aquesta convocatòria el personal de la Generalitat Valenciana dependent de la Conselleria de Benestar Social, com a resultat d'aplicació de la normativa vigent sobre incompatibilitats.
  
Article 11
  
No seran avaluats els treballs realitzats amb finançament total o parcial de la Conselleria de Benestar Social.
  
Article 12
  
El treballs es poden fer tant en valencià com en castellà.
  
Article 13. Composició del jurat
  
El jurat estarà format per:
  
- Presidenta: la presidenta del Comitè Valencià de l'Any Europeu contra el Racisme.
  
- Vicepresidenta: la vicepresidenta de l'esmentat Comitè Valencià de l'Any Europeu contra el Racisme.
  
- Vocals: un o una membre del Comitè Valencià de l'Any Europeu contra el Racisme, designat per la presidenta, un o una professional dels mitjans de comunicació, designat per la presidenta, i un o una membre de la Conselleria de Benestar Social, designat per la presidenta del Comitè Valencià de l'Any Europeu contra el Racisme.
  
- Secretària: la secretària del Comitè Valencià de l'Any Europeu contra el Racisme.
  
El jurat pot declarar desert els premis.
  
Article 14. Resolució
  
La consellera de Benestar Social, presidenta del Comitè Valencià per a l'Any Europeu contra el Racisme, resoldrà la convocatòria, d'acord amb el veredicte vinculant del jurat, i aquesta resolució posarà fi a la via administrativa.
  
El termini màxim per a dictar la resolució serà d'un mes comptador des de la data d'acabament del termini de presentació de treballs que es fixa en aquesta ordre.
  
Article 15. Recursos
  
Contra aquesta resolució, dictada per la consellera de Benestar Social, presidenta del Comitè Valencià per a l'Any Europeu contra el Racisme, s'hi pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació en el Diari Oficial de la Generalitat Valenciana.
  
Article 16. Publicació i retirada dels treballs
  
La resolució de la convocatòria serà publicada en el Diari Oficial de la Generalitat Valenciana i en els diaris de difusió autonòmica, així com en la seu de la Secretaria del Comitè Valencià de l'Any Europeu contra el Racisme.
  
La Conselleria de Benestar Social es reserva el dret a publicar, a reproduir i a difondre totalment o parcialment, el contingut dels treballs premiats.
  
Els treballs presentats i que no han estat premiats podran recollir-se en la Secretaria del Comitè en el termini de tres mesos des de la publicació de la resolució de la convocatòria, i es destruiran els treballs que no siguen recollits en aquest termini.
  
Article 17
  
Presentar-se a aquesta convocatòria suposa l'acceptació de la totalitat dels bases.
  
Article 18. Pagament i justificació
  
El pagament de la totalitat de l'import del premi es farà una vegada que la consellera de Benestar Social, presidenta del Comitè Valencià de l'Any Europeu contra el Racisme, dicte la resolució d'adjudicació dels premis.
  
Article 19
  
S'estableix una dotació per a aquesta convocatòria d'1.100.000 pessetes, que anirà a càrrec del pressupost vigent de la Conselleria de Benestar Social, del Programa Pressupostari 313.10 de Serveis Social, línia de subvenció 433, "Foment de les línies d'investigació social".
  
Article 20
  
Contra aquesta ordre de convocatòria, s'hi pot interposar un recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos des de la publicació en el Diari Oficial de la Generalitat Valenciana.
  
València, 15 d'octubre de 1997
  
La consellera de Benestar Social,
  
MARCELA MIRÓ PÉREZ
  
ANNEX I
  
Premis de Comunicació Social Tots Humans,
  
Any Europeu contra el Racisme
  
Dades de la persona que hi participa o de la persona que la representa amb autorització:
  
Cognoms ...
  
Nom ... NIF ...
  
Adreça ...
  
Població ... CP ...
  
Província ...
  
Participe:
  
... a títol individual.
  
... com a representant de l'associació, del col·lectiu o la institució.
  
Adreça:...
  
Persones que formen l'equip:
  
...
  
...
  
...
  
...
  
Secció en què concurse: ...
  
Dades del treball que hi presente: ...
  
Títol: ...
  
Característiques del material: ...
  
SOL·LICITE:
  
Ser admés com a participant en els II Premis Mitjans de Comunicació Social 1997, i a aquest efecte adjunte el material i la documentació exigida en les bases de la convocatòria, que accepte en la totalitat.
  
AUTORITZE:
  
La Conselleria de Benestar Social per a publicar, reproduir i difondre totalment o parcialment el treball presentat si resulta premiat.
  
..., ... d ... de 1997
  
...
  
(signatura)
  
ANNEX II
  
... (nom), amb DNI ...,
  
DECLARE:
  
Que no hi ha cap tipus de problema per a l'exhibició, la reproducció i l'emissió o la difusió total o parcial dels textos i de les imatges que apareixen en el treball titulat ..., del qual sóc autor o autora i que presente a la convocatòria dels Premis de Comunicació Social Tots Humans, Any Europeu contra el Racisme, i em compromet a assumir qualsevol tipus de responsabilitat que per aquest motiu puga derivar-se.
  
I perquè així conste, signe.